שושנה ויג

שושנה ויג (נולדה ב־24 במרץ 1957) היא סופרת, משוררת, עורכת, מתרגמת ועיתונאית ישראלית.<ref name=":5"></ref> 

ויג היא יזמית פעילויות בתחום הספרות, מנהלת את קבוצת "שיח כותבים" בעיר נתניה ומנחה אירועים ספרותיים. ויג כתבה מעל עשרים ספרים, ערכה ופרסמה מספר אנתולוגיות לשירה, ויצירותיה נכללות במקראה שהוציא משרד החינוך.

== ביוגרפיה ==
שושנה ויג נולדה וגדלה באשקלון עד שנת 1976. היא בוגרת מגמה ביולוגית בבית הספר התיכון ע"ש "תגר" בשכונת אפרידר בעיר. בשנת 1974 נהרג אחיה טוביה פיינגולד בתאונת אימונים באזור בלוזה שבסיני. בין השנים 1975–1977, שירתה בחיל הים בתפקיד מוכמ"ת חוף.

היא למדה בחוג לספרות עברית ולשון עברית באוניברסיטת תל אביב, במשך שנה אחת (1977) לתואר ראשון. לאחר הפסקה של מספר שנים, למדה לימודי הוראה לחטיבת הביניים במכללת סמינר הקיבוצים והשלימה תעודת B.Ed. ויג בוגרת תואר שני עם תזה במחלקה לספרות עם ישראל באוניברסיטת בר-אילן (1994). נושא עבודת המ.א. שלה: "ביוגרפיה ופואטיקה בשירת יונה וולך", בהנחיית פרופ' הלל ברזל. בשנת 2002 סיימה קורס גישור באוניברסיטה הפתוחה, ובשנת 2013 סיימה לימודי עריכה לשונית במכללת בית ברל.

== שירים, סיפורים ומאמרים ==
שושנה ויג החלה לכתוב שירים בגיל הנעורים, ובשנת 1981, פרסמה לראשונה בקובץ שירים ״אנתולוגיה חדשה״ שיצא לאור בהוצאת ״תגא״. הרומן הראשון שכתבה, "דרך העיניים שלי", פורסם בשנת 2000, ויצא לאור בהוצאת ״אסטרולוג״. נוסף על כך, היא פרסמה מאמרים על יוצרים חדשים באינטרנט ורשימות בכתבי העת "מאזנים" ו"אפיריון".

מאמר שכתבה בשיתוף עם המשורר והסופר בלפור חקק בנושא "חזון העברית הרזה",<ref></ref> הוא חלק מחומר הלימוד בהכנת תלמידים לבחינת הבגרות בלשון. שיריה גם שולבו כחומר לימוד בתוכנית הלימודים. אחד השירים הוא השיר "המטבח", שפורסם במקראה "שיח בין דורי" שהוציא משרד החינוך.

בשנת 2016 פורסם ספרה ״העצובים״ – וידוי של אחות שכולה, המספר את המקרה האישי של שושנה ויג – ההתמודדות עם נפילתו של אחיה.<ref name=":0"></ref> הספר מציג בפני הקורא את ההתמודדות עם הכאב של אובדן בן משפחה קרוב במלחמה, והוא משמש כספר טיפולי לאלו שאיבדו את היקרים להם. יהודית מליק-שירן הטיבה לתאר את מהותו של הספר: ״זה אחד הספרים הטיפוליים החשובים המתמודדים עם כאב ושברון לב על אובדן בן משפחה במלחמה. הדרך אותה בחרה ויג לתאר, היא הדרך המעניקה לסיפור האישי להגיח מתוכה גם אם בצורה מקוטעת, ללא סדר ועקביות, שכן הביבליותרפיה הנה תרפיה באמנות הספרות, ובה הקול הספרותי מהווה ׳קול שלישי׳ בדיאלוג הטיפולי״.<ref name=":0" />

שירים של שושנה ויג תורגמו לצרפתית, פולנית וסרבית ומתפרסמים בבמות שונות: כתבי עת בבלגרד ובספר רב לשוני, אנתולוגיות בינלאומיות, אתר Spillwords Press.<ref name=":4"></ref> ויג מפרסמת שירים ומסייעת בפרסום שירי יוצרים באתר הבינלאומי שעורך Agron Shele. שיריה ״בדרך אל האושר״ ו״גם ממרחק״ פורסמו אף הם באתר זה.<ref name=":2"></ref> בנוסף, היא משתתפת בפרסום תרגומי שירה ממשוררי העולם באתר ״קול ההמון״ שעורך ד״ר ניקולא יוזגוף אורבך.<ref name=":3"></ref>

== עשייה ==
בשנת 2009, ייסדה והקימה את הוצאת הספרים "פיוטית". בין הכותבים, יוצרים בעלי מוגבלויות פיזיות-מוטוריות. ביניהם: המשורר נועם שדות,<ref></ref> המשוררות אורית מרטון<ref></ref> ושחר גרינשפן.<ref></ref>במסגרת ההוצאה, הוציאה לאור מעל 200 כותרים בעיקר ספרי שירה. רבים מהם זכו בתמיכת אקו"ם, קרן גולדברג, מפעל הפיס ועוד.

=== עבריתון ===
בשנת 2012, יזמה ויג את הוצאת כתב העת לספרות עברית שיצא לאור ככתב עת דו-שנתי, בשם "עבריתון, כתב-עת אחר", אשר היה חלק נוסף בהוצאת הספרים שייסדה. היא מינתה את יאיר בן-חור לעורך הגיליון וביחד ניהלו את כתב העת. תוכנו של כל גיליון התרכז בנושא אחד וכלל יצירות שטרם פורסמו ומאמר אקדמי על מספר יצירות. הגיליון הראשון "התחלות", יצא לאור לפני ראש השנה תשע"ג, בספטמבר 2012. בין המשוררים ששיריהם פורסמו בגיליון: אחמד שאמס, חמוטל בר יוסף, מירון איזקסון, יניב קקון, בן בן-ארי, ואחרים.<ref></ref> הגיליון השני פורסם בפברואר 2013 ונושאו ״מסכות״. הוא כלל בתוכו יצירות של המשוררים והסופרים חנה לבנה, אביחי קמחי, חיים ספטי, גליה אבן-חן, טל איפרגן, ועוד.<ref></ref> הגיליון השלישי והאחרון, שאחריו הפסיק כתב העת להופיע, יצא לאור בחודש מרץ 2014 ונושאו היה ״פולמוס״. גיליון זה כלל מיצירותיהם של בלפור חקק, הרצל חקק, חיים ספטי, יהודה ניב, ענת קוריאל, ואחרים.<ref></ref>ֿ<ref></ref>

=== אנתולוגיות בעריכתה ===
ויג הפיקה 7 אנתולוגיות ספרותיות בהוצאת ״פיוטית״: 
* המיית הרחם (2014) – האנתולוגיה הופקה בשיתוף עם מזי כהן-מלמד, וכוללת בתוכה שירי נשים המביעים את רחשי ליבן. השירים נאספו תוך כדי הלחימה במבצע צוק איתן;<ref></ref> 
* זכויות יוצרות (2015) – אנתולוגיה ליום האישה הבינלאומי, אסופת יצירות פרי עֵטָן של משוררות וסופרות, ציירות וצלמות, המבטאות את עולמה של האישה כיום בישראל;<ref></ref> 
* צלע מן האדם (2016) – אנתולוגיה ליום האישה הבינלאומי, המכילה את יצירותיהם של 59 יוצרים, ביניהם:<ref></ref> גלי כהן חוה, סמדר שיר, טל איפרגן, גאולה הודס-פלחן, נתי מלאכי, טלי וייס;<ref></ref> 
* שירה על שירה – אנתולוגיה לשירה ארס-פואטית, בשיתוף עם ציפי הראל, שבה השתתפו 107 יוצרים, ביניהם: ציפי הראל, רעיה המאיר, שלומית הרטמייר, טובי סופר, אביטל קשת, ד״ר רחל אברהם-איתן, יהודית מליק-שירן, לילך גליל, חיים יחזקאל, אסתר דגן-קניאל, גאולה הודס-פלחן, שושנה קרבסי, טלי וייס; 
* תמונת עיר (2018) – אסופת שירי משוררים בני העיר נתניה, לכבוד יום ההולדת ה-90 של העיר.<ref></ref> באנתולוגיה שיריהם של משה ויג, רעיה המאיר, נגה סוירי, חיה בנצל, יפה לורנצי, חיה מגנר, חנה כהן, אסתר דגן-קניאל, אסתי אברהם-קושמרו, ד״ר מירי דבי, פרופ׳ אביבית לוי, ואחרים; 
* בשבילי הבחירה – אסופת שירים של 55 יוצרים עכשוויים, בנושא הבחירות האישיות שלהם בתחומים שונים.<ref></ref> באנתולוגיה יצירות של פרופ׳ גד קינר-קיסינגר, סמדר שיר, רחל נפרסטק, שלומית כהן-אסיף, טלי כהן-שבתאי, ציפי הראל, מיקי הראל, בלפור חקק, הרצל חקק, טל איפרגן; 
* איש לא הכין את ציפורי השיר למלחמה: אסופת שירה בינלאומית.<ref></ref>

=== עריכה ועיבוד ספרותי של ספרים ===
* חפציבה גולדנברג (עריכה ועיבוד ספרותי), לאחות את הקרעים, נתניה: הוצאת פיוטית, 2010.
* יוסף שמוחה (עיבוד ספרותי של הספר), ערפלית, נתניה: הוצאת פיוטית, 2012.
* אנה שומלו (תרגום מסרבית), דווקא פתאום, סיפורים קצרים, נתניה: הוצאת פיוטית, 2013.
* אורית מרטון, מצלמה מגובה ישיבה, נתניה: הוצאת פיוטית, 2013.
* כרמית רינצלר, אפיקי הלב, סיפורים קצרים, נתניה: הוצאת פיוטית, 2014.

=== כתיבת ספרי זיכרונות ===
* שושנה ויג, (ניצולת אושוויץ – רחל ויג-רוזנווסר), חזקה מברזל חלשה מזבוב, נתניה: הוצאת פיוטית, 2012.
* ד"ר פני וולד, הניצחון שלי, נתניה: הוצאת פיוטית, 2014.

== חברות במוסדות ==
חברה באגודת הסופרים (2017-2002); חברת ועדת הביקורת באגודת הסופרים, כאשר עוזיאל חזן היה יו"ר הוועדה (2007-2005);<ref name=":1"></ref> דוברת אגודת הסופרים (2009-2007); שופטת בפרס קוגל לשירה (2013); חברה בחבר הנאמנים של פרס ראש הממשלה (2015-2013); סגנית יו"ר ״גנזים״ (2015-2013); חברה באיגוד הסופרים הכללי; מייסדת קבוצת "שיח כותבים" משוררי העיר נתניה (2015); חברה בארגון DIPLOMA of MEMBER of the World Literature Academy, מייסודו של המשורר הרומני טרנדאפיר סימפטרו; חברה בוועד העולמי של משוררי העולם ליצירתיות ולהומניזם (IFCH) מייסודו של ד״ר עזיז מונטסייר ממרוקו וד״ר ז׳אנט אירוקה טיברסיו ממקסיקו; חברה באקו״ם.

== מלגות ופרסים ==
* מקום ראשון בתחרות כתיבה, בפסטיבל הספרים הבינלאומי בירושלים (2012).
* מקום שלישי בתחרות השירה של קבוצת ״אות ועוד״ של הסופרת יהודית מליק־שירן (2014).<ref name=":5" /><ref></ref>
* מלגת בית הנשיא לסופרים ומלומדים עבור הספר "תבואת השיגעון".<ref name=":5" />
* מלגת אקו"ם עבור הספר "קופיף מעצבן".<ref name=":5" />
* מלגת קרן קיימת לישראל עבור הספר "העצובים".<ref name=":5" />
* מלגת יד ושם עבור ספרי הוצאת ״פיוטית״.<ref name=":5" />
* מלגת אקו"ם עבור כתב העת ״עבריתון״.<ref name=":5" />
* קבלת ״אות החלוצים״.<ref></ref>
* קבלת פרס ספרותי בקוסובו – פרס בוגדני (The Bogdani Presitios Prize).<ref></ref>
* פרס והוקרה בפסטיבל פמיניסטי באיסטנבול.<ref></ref>

== הוקרה ==
אירוע מיוחד לכבוד שושנה ויג, בשם "צומחת כמו שושנה" – היצירה והחיים, (2021).<ref name=":6"></ref>

== פסטיבלים, מיצגים וראיונות ==
* תערוכה ״קורא בצבע״ שהתקיימה בנתניה, שילוב יוצרי "שיח כותבים" ועמותת אמני נתניה, ציור ושירה (2017).<ref></ref>
* השיר ״סגור״ – פסטיבל שירה בינלאומי רוסיה טורקיה (2020).<ref></ref>
* השיר ״תה״ – במיצב וידאו במוזיאון לשירה באיטליה במסגרת שירים מכל העולם בנושא: ״תה״ (2021).<ref></ref>
* ראיונות עם משוררים מכל העולם (2021).<ref></ref>
* ריאיון ברדיו ״סול״, מראיין גידי לויתן, בתוכנית ״מגשימי חלומות״ (16 מרץ 2022).<ref></ref>
* ריאיון ברדיו ״103FM״, מראיין גדעון רייכר בתוכנית ״למבוגרים בלבד״, [https://103fm.maariv.co.il/programs/media.aspx?ZrqvnVq=JGEEIH&c41t4nzVQ=GDG&fbclid=IwAR2mOPiUEqAyvKrsVoJygEuKEMLpoaIKCvlVNaRJkXPJmByQL5GNqo9Fsr0_aem_AeH2c8iUFms-MoVuzFnnLgLaglHYYOVj_cqycdPhxzN9xKlVg8R_xxCvSMxuFQbYv3k3uAra6nq3vDE56A-99PJI&mibextid=Zxz2cZ ״המשוררת והעורכת שושנה ויג על מפעל התרגום בהנהגתה מטורקית, אלבנית ואנגלית עליו היא עמלה לילות כימים • יישר כוח!״] (8 ספטמבר 2023).

== חיים אישיים ==
שושנה ויג נשואה ואם לחמישה. מתגוררת בנתניה.

==ספריה==
* דרך העיניים שלי (רומן), הוד השרון: הוצאת אסטרולוג, 2000.
* חגיי ועונותיי (רומן), הוד השרון: הוצאת אסטרולוג, 2002.
* תבואת השיגעון (שירה), ירושלים: הוצאת צור אות, 2006.
* איפה את חיה (שירה), ירושלים: הוצאה פיוטית / צור-אות, 2008.
* לאחות את הקרעים (רומן), יחד עם חפציבה גולדנברג, ירושלים: הוצאה פיוטית / צור-אות, 2010.
* הקונטרס שלי (שירה), ירושלים: הוצאת פיוטית / צור אות, 2011.
* השמות שמורים במערכת (רומן מכתבים), יחד עם בלפור חקק, ירושלים: הוצאת פיוטית, 2011.<ref name=":7"></ref>
* דמעות של גלידה (ספר ילדים), יחד עם חיה בנצל, נתניה: הוצאת פיוטית, 2012
* נשמה אינדיאנית (שירה), ירושלים: הוצאת פיוטית, 2013.<ref name=":7" />
* קופיף מעצבן (ספר ילדים), נתניה: הוצאת פיוטית, 2014.
* מולי רוצה לשיר (ספר ילדים), נתניה: הוצאת פיוטית, 2014.
* העצובים – וידוי חושפני של אחות שכולה מכוחות הביטחון (נובלה), נתניה: הוצאת פיוטית, 2016.
* בסבך השערה – התשוקה אינה זקוקה לפנים (פרוזה), הוד השרון: הוצאת אסטרולוג-משכל, 2017.<ref name=":7" />
* הרואין (שירה), נתניה: הוצאת פיוטית, 2019.
* עד שתשרוף אותי האהבה, נתניה: הוצאת פיוטית, 2019.
*אין זה משנה מי אתה – בשותפות עם אוואל אחמד איברהים, נתניה: הוצאת פיוטית, 2020.
*ענפי התודעה, נתניה: הוצאת פיוטית, 2021.
*אגודת התופרים העִוְּרִים, נתניה: פיוטית, 2022.
*מטענים של זיכרון, נתניה: הוצאת פיוטית, 2022.
*Unsolved Equations, קוסובו: הוצאת IWA Bogdani edition, 2022.
*Act Of Love, נתניה: הוצאת פיוטית, 2023.<ref></ref>
*שירים מכר ההיתוך (שירה), נתניה: הוצאת פיוטית, 2024.
* מזמורים לחיים / Odi alla vita, יחד עם שרה צ'אמפי , קורט פ. סווטק (Kurt F. Svatek), הוצאת Edizioni Universum, 2024.

=== תרגומים ===
*רקויאם לסתיו (תרגום מאלבנית של המשורר אגרון שֶלֶה), נתניה: הוצאת פיוטית 2023.<ref></ref>
*אהבה מוצאת עצמה בכל מקום (תרגום מאנגלית של המשורר קלמנדי ג׳טון), נתניה: הוצאת פיוטית 2023.<ref></ref>
*הדי תיפוף רחוקים [(תרגום מאנגלית וצרפתית של השחקנית והמשוררת הלן קרדונה (Helene Cardona)], נתניה: הוצאת פיוטית 2024.<ref></ref>

==קישורים חיצוניים==

* .
* .
* .
* [http://www.pyutit.com אתר בית ההוצאה ״פיוטית״], שייסדה שושנה ויג
* .
* [https://www.zivashamir.com/post/%D7%A2%D7%95%D7%93-%D7%97%D7%95%D7%96%D7%A8-%D7%94%D7%A0%D7%99%D7%92%D7%95%D7%9F-%D7%A9%D7%9C-%D7%AA%D7%99%D7%91%D7%AA-%D7%94%D7%96%D7%9E%D7%A8%D7%94-%D7%A9%D7%99%D7%97%D7%94-%D7%A2%D7%9D-%D7%A4%D7%A8%D7%95%D7%A4-%D7%96%D7%99%D7%95%D7%94-%D7%A9%D7%9E%D7%99%D7%A8 עוד חוזר הניגון של תיבת הזמרה: שיחה עם פרופ' זיוה שמיר על שירי הילדים של נתן אלתרמן, ריאיון עם שושנה ויג] (פורסם במקור באתר אימגו, 16 בספטמבר 2005).
* 
* יפתח אורעד, [http://www.e-mago.co.il/Editor/literature-1818.htm בית לרחל המשוררת], 2007.
*יעקב לויתם, [https://www.israelhayom.co.il/article/124831 ההתכתבות המרגשת בין הנערה למילואימניק], ישראל היום, 18 באוקטובר 2013.
*רותי ברמן, [https://blinker.co.il/חדשות-נתניה/חדשות-בחדשות-נתניה/בעת-קורונה-שוש-ויג-מינפה-את-השירה-לקשרי/295492/?fbclid=IwAR3XXoy4WOPtAPuwpjbvK_BVR2RgDud9BvnPEAjpoABZ4L0D_eRaxf2H4dc בעת קורונה. שוש ויג מינפה את השירה לקשרים בעולם], חדשות נתניה, 19 בדצמבר 2020.
*חן כהן, [https://israelnow.co.il/%D7%A1%D7%99%D7%A4%D7%95%D7%A8%D7%94-%D7%A9%D7%9C-%D7%A9%D7%95%D7%A9%D7%A0%D7%94/ סיפורה של שושנה], השבוע בנתניה, גיליון 2746, עמ׳ 20, 16 במרץ 2023.

===ביקורות על ספריה===
* אדם דובז'ינסקי, [https://www.news1.co.il/Archive/0014-D-56499-00.html מעבר לפינה – הקונטרס שלי לשושנה ויג], באתר News1 מחלקה ראשונה, 6 בפברואר 2011.
* ראובן שבת, [https://musaf-shabbat.com/2011/11/12/פתחו-את-המנעול-ראובן-שבת/#more-5612 פתחו את המנעול] – על רומן המכתבים: "השמות שמורים במערכת", באתר מוסף ״שבת״ מקור ראשון, 12 נובמבר 2011.
* משה גרנות, [https://www.news1.co.il/Archive/003-D-67598-00.html "השמות שמורים במערכת" – סוגה חדשה?], באתר News1 מחלקה ראשונה, 5 בינואר 2012.
* מיכאל רייך, [http://bkiovnhroh1.com/PAGE2639.asp אחות במשפחת השכול] – על ספרה של שושנה ויג: "העצובים", באתר בכיוון הרוח, פברואר 2016.
* חיים יחזקאל, [http://m.news1.co.il/ArticlePage.aspx?docid=123101&subjectid=24&TransID=0&AfterAdd=1 עיין ערך: גוף] – על ספרה של שושנה ויג: "בסבך השערה", באתר News1 מחלקה ראשונה, 27 בספטמבר 2017.
* חגי קמרט [https://www.news1.co.il/Archive/0024-D-131198-00.html?AfterBan=1 שיר הלל] – ניתוח שירה של שושנה ויג, באתר News1 מחלקה ראשונה, 2 בפברואר 2018.
* משה גרנות, [http://m.news1.co.il/ArticlePage.aspx?docid=132062&subjectid=24&TransID=0&AfterAdd=1 חרך של תקווה] – על ספרה של שושנה ויג, הרואין, באתר News1 מחלקה ראשונה, 29 בינואר 2019.
*חגי קמרט, [https://www.news1.co.il/Archive/0024-D-134748-00.html?AfterBan=1 מילים על הרואין], באתר News1 מחלקה ראשונה, 18 ביוני 2019.
*משה גרנות, [http://m.news1.co.il/ArticlePage.aspx?docid=123025&subjectid=24&TransID=0&AfterAdd=1 אריקה ג'ונג הישראלית] – על הספר "בסבך השערה", באתר News1 מחלקה ראשונה, 24 בספטמבר 2019.
*עופרה מצוב, [https://www.youtube.com/watch?v=zAJY2iQwA84&ab_channel=OfraMatzovCohen%D7%A2%D7%95%D7%A4%D7%A8%D7%94%D7%9E%D7%A6%D7%95%D7%91%D7%9B%D7%94%D7%9F אירוטיקה בשירות הנפש: על ספרות אירוטית עברית] - על הספר ״ ״חגי ועונותי״, הסכת באתר יו-טיוב, 25 ינואר 2024.

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:נשות חינוך ישראליות
קטגוריה:אנשי חינוך ישראלים
קטגוריה:מורות לספרות עברית
קטגוריה:מורים לספרות עברית
קטגוריה:עורכות ספרותיות ישראליות
קטגוריה:סופרות כותבות עברית
קטגוריה:סופרים כותבי עברית
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:מו"ליות ישראליות
קטגוריה:מו"לים ישראלים
קטגוריה:עורכים ספרותיים ישראלים
קטגוריה:בוגרי תיכון תגר (אשקלון)
קטגוריה:בוגרי אוניברסיטת בר-אילן
קטגוריה:בוגרות אוניברסיטת בר-אילן
קטגוריה:מגשרות ישראליות
קטגוריה:נתניה: אישים
קטגוריה:מגשרים ישראלים
קטגוריה:ישראליות שנולדו ב-1957
קטגוריה:ישראלים שנולדו ב-1957